Finale Evropskog prvenstva u nogometu 1992.
Finale Evropskog prvenstva u nogometu 1992. je bila nogometna utakmica koja je odigrana 26. juna 1992. godine na stadionu Ullevi u Göteborgu. Danska je u finalnoj utakmici bila uspješnija od Njemačke rezultatom 2-0 te prvi put u svojoj historiji osvojila šampionsku titulu. Golove u finalu su postigli John Jensen u 18. i Kim Vilfort u 78. minuti utakmice. Utakmica je odigrana pred 37.800 gledalaca. Glavni sudija utakmice je bio Bruno Galler.